Vamwe Vana Chiremba Vanga Vachiramwa Mabasa Vodzoka Pamabasa
Apo vana chiremba vatanga basa nhasi, vamwe vana chiremba vepa Harare Hospital, vakambodzingwa mabasa, vanotadza kudzoka pabasa, vachit
Vana chiremba vemuzvipatara zvehurumende muHarare nemu Bulawayo, vadzoka pabasa neChina. Asi zvinonzi vamwe vana chiremba vepaHarare hospital, havana kudzoka kubasa. Vana chiremba vepa Harare hospital vanosvika makumi mapfumbamwe, vakapihwa matsamba ekudzingwa basa mwedzi wapera, asi vatungamiri vebazi rehurumende rinoona nezvehutano pamwe nekuchengetedzwa kwevana, vaipokana nenyaya yekudzinga vana chiremba ava. Vana chiremba vakanga vadzingwa mabasa ava vari kunyoreswa mapepa ekuti vabvuma kudzoka kubasa, pasina kutsvaga zvakare basa, sezvinofanirwa kuitwa pamutemo. Dr Kudakwashe Nyamutukwa ndivo mutungamiri weHospital Doctors Association. Mutori wenhau we Studio 7 Carole Gombakomba , aita hurukuro na Dr Nyamutukwa kuti tinzwe zviri kuitika panyaya iyi. Vana chiremba vakange vachida kupihwa mari inosvika Z$5 million pamwedzi, asi iye zvino vanoti vari kutarisira kuwana mari iri pakati pe Z$1, 9 million ne Z$2, 2 million. Zvinonziwo vana chiremba vakavimbiswa Z$30 million yechikwereti chekutenga dzimotokari. Vana chiremba vasingagari pazvitara, vanonzi vachawedzerwa zvakare mari inosvika $100 000 pamwedzi. Carole Gombakomba aita zvakare hurukuro na Dr Derek Mangoya, avo vanoshanda pa United Bulawayo Hospital, kuti tinzwe kuti vaona zvinhu zvakamira sei, pavadzoka kubasa, mushure mekuramwa mabasa kwemasvondo gumi. Dzimwe Nhau Kubva ku Studio 7...